CELEX: 62013CN0272
Language: bg
Date: 2013-05-21 00:00:00
Title: Дело C-272/13: Преюдициално запитване, отправено от Commissione Tributaria Regionale per la Toscana (Италия) на 21 май 2013 г. — Equoland Soc. coop. arl/Agenzia delle Dogane

20.7.2013   
            
            
               BG
            
            
               Официален вестник на Европейския съюз
            
            
               C 207/32
            
         Преюдициално запитване, отправено от Commissione Tributaria Regionale per la Toscana (Италия) на 21 май 2013 г. — Equoland Soc. coop. arl/Agenzia delle Dogane
   (Дело C-272/13)
   2013/C 207/53
   Език на производството: италиански
   
      Запитваща юрисдикция
   
   Commissione Tributaria Regionale per la Toscana
   
      Страни в главното производство
   
   
      Ищец: Equoland Soc. coop. arl
   
      Ответник: Agenzia delle Dogane — Ufficio delle Dogane di Livorno
   
      Преюдициални въпроси
   
   
               1.
            
            
               Съгласно член 16 от Шеста директива 77/388/ЕИО (1) на Съвета от 17 май 1977 г. и членове 154 и 157 от Директива 2006/112/ЕО (2) предназначението на стоките, внесени под складов режим, различен от режима на митнически склад, а именно данъчен склад, достатъчно ли е за освобождаване от плащане на ДДС при вноса, дори когато въвеждането в склада не е физическо, а само по документи?
            
         
               2.
            
            
               Шеста директива 77/388/ЕИО и Директива 2006/112/ЕО допускат ли практика, при която дадена държава членка събира ДДС при вноса, независимо че по отношение на него — поради грешка или нарушение — е приложен механизъм на обратно начисляване чрез издаване на автофактура и едновременно вписване в дневника за продажбите и покупките?
            
         
               3.
            
            
               Обстоятелството, че държава членка предвижда изискуемост на ДДС в случаите на прилагане на обратно начисляване чрез издаване на автофактура и едновременно вписване в дневника за продажбите и покупките нарушава ли принципа на неутралитет на ДДС?
            
         
      (1)  Шеста директива 77/388/ЕИО на Съвета от 17 май 1977 г. относно хармонизиране на законодателствата на държавите членки относно данъците върху оборота — обща система на данъка върху добавената стойност: единна данъчна основа (ОВ L 145, стр. 1).
   
      (2)  Директива 2006/112/ЕО на Съвета от 28 ноември 2006 година относно общата система на данъка върху добавената стойност (ОВ L 347, стр. 1; Специално издание на български език, 2007 г., глава 9, том 3, стр. 7).